Catalunya és un país amb una sòlida base i tradició empresarial i, tot i les conseqüències de la crisi econòmica, l'activitat de les empreses incloses en l'àmbit competencial del Departament d'Empresa i Coneixement representa una part molt significativa de la riquesa generada a Catalunya.
Més enllà dels instruments habituals de suport i foment a les empreses que articulen conjuntament el Departament d'Empresa i Coneixement i l'Institut Català de Finances, per tal d'ajudar les empreses en la seva transformació i millora de la competitivitat, esdevé necessari disposar d'un instrument específic per atendre necessitats urgents produïdes en les empreses de l'àmbit competencial del Departament d'Empresa i Coneixement, a conseqüència de situacions de risc o emergència com ara accidents, terratrèmols, esfondraments, incendis, aiguats, tempestes i ventades, o qualsevol altra causa que per acord del Govern es pugui determinar.
Atès que a aquestes bases els són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002), els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003), i del Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.7.2006);
Atesos el Reglament (CE) núm. 1407/2013, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea als ajuts de minimis (DOUE L 352, de 24.12.2013) i el Reglament (UE) núm. 651/2014, de 17 de juny, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat (DOUE L 187, de 26.6.2014);
En el marc del Conveni de col·laboració entre el Departament d'Empresa i Coneixement i l'Institut Català de Finances de 20 de març de 2020 per a la creació d'una línia de préstecs bonificats i de garantia per atendre situacions d'emergència i risc en els àmbits sectorials competència del Departament d'Empresa i Coneixement;
Vistos els informes de l'Assessoria Jurídica i de la Intervenció Delegada, i d'acord amb les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i l'article 92.3 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002),
Aprovar les bases reguladores per a la concessió d'ajuts en forma de bonificació dels interessos i de garantia d'operacions de préstec destinades al finançament d'actuacions per revertir els efectes de situacions d'emergència i de risc en les empreses de l'àmbit competencial del Departament d'Empresa i Coneixement.
Bases reguladores per a la concessió d'ajuts en forma de bonificació dels interessos i de garantia d'operacions de préstec destinades al finançament d'actuacions per revertir els efectes de situacions d'emergència i de risc en les empreses de l'àmbit competencial del Departament d'Empresa i Coneixement.
L'objecte d'aquestes bases és regular la concessió d'ajuts en forma de bonificació dels interessos i de garantia d'operacions de préstec destinades al finançament de projectes d'inversió i circulant per atendre la recuperació de l'activitat de les empreses incloses dins l'àmbit competencial del Departament d'Empresa i Coneixement (DEMC) que resultin afectades per les situacions d'emergència següents: accidents, terratrèmols, esfondraments, incendis, aiguats, tempestes i ventades.
També s'hi inclouran aquelles altres situacions d'emergència que es determinin mitjançant l'aprovació del Govern.
Poden ser beneficiàries d'aquests ajuts les empreses dels àmbits sectorials competència del DEMC, d'acord amb les funcions i els àmbits de competència determinats en els decrets de reestructuració del DEMC vigents i de determinació dels àmbits de competència dels departaments de l'Administració de la Generalitat de Catalunya.
Les empreses beneficiàries hauran de tenir la seu social o seu operativa a Catalunya.
La convocatòria ha de determinar i concretar els beneficiaris dels ajuts dins els àmbits sectorials del Departament d'Empresa i Coneixement.
3.1 Amb caràcter general, els beneficiaris han de complir els requisits següents:
a) En el cas d'empreses amb 50 o més persones treballadores, han de complir amb la quota legal de reserva de llocs de treball que preveu l'article 42.1 del Text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social (BOE núm. 289, de 3.12.2013) o amb les mesures alternatives de caràcter excepcional del Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat (BOE núm. 94, de 20.4.2005), i del Decret 322/2011, de 19 d'abril, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 5864, de 21.4.2011).
b) Estar al corrent del compliment de les obligacions tributàries davant de l'Estat i la Generalitat de Catalunya, així com de les obligacions davant de la Seguretat Social, al llarg de tot el procediment de concessió de l'ajut.
c) No estar subjecta a una ordre de recuperació pendent, després d'una decisió de la Comissió que declari un ajut il·legal i incompatible amb el mercat comú.
d) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 9.1.1998).
e) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
f) No haver estat sancionada durant l'any anterior a aquesta convocatòria, en resolució ferma, per haver comès infracció greu en matèria d'integració laboral de persones discapacitades, o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost (BOE núm. 189, de 8.8.2000).
h) Les empreses amb una plantilla igual o superior a 25 persones han d'indicar els mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb la Llei 5/2008, de 24 d'abril, del dret de les dones a erradicar la violència masclista (DOGC núm. 5123, de 2.5.2008).
i) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals (BOE núm. 269, de 10.11.1995); el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997), així com d'acord amb les modificacions posteriors que introdueix la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
j) Complir l'obligació de respectar la igualtat de tracte i d'oportunitats en l'àmbit laboral i amb aquesta finalitat adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 persones treballadores, s'haurà d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones (BOE núm. 71, de 23.3.2007).
k) No haver superat la quantitat màxima d'ajuts de minimis que pot rebre una empresa en el període de 3 exercicis fiscals, d'acord amb allò establert en el Reglament (UE) núm. 1407/2013 de la Comissió, de 18 de desembre (DOUE L 352/1, de 24.12.2013).
l) No estar afectades per qualsevol de les situacions següents: incidències en el Registre d'Acceptacions Impagades (RAI), en l'Associació Nacional d'Establiments Financers de Crèdit (ASNEF) o fons propis negatius.
m) No haver estat rescabalada de la totalitat de l'import dels béns malmesos pels quals es demana l'ajut mitjançant la cobertura d'una pòlissa d'assegurança.
n) No haver estat condemnada per cap delicte ecològic amb sentència ferma.
3.2 El compliment dels requisits d'aquesta base s'ha d'acreditar mitjançant la signatura de la declaració responsable que s'inclou a l'imprès de sol·licitud de l'ajut.
El fet de presentar aquesta declaració responsable faculta l'òrgan competent de l'Administració per fer, en qualsevol moment, telemàticament o per altres mitjans, les comprovacions per mostreig o exhaustives necessàries per verificar la conformitat de les dades d'aquestes declaracions.
Quantia dels ajuts i condicions dels préstecs
4.1 Els ajuts consistiran en la bonificació de fins a un màxim del 100% dels interessos d'un préstec concedit per l'Institut Català de Finances (ICF).
En cada convocatòria s'especificarà l'import màxim d'interès que es bonificarà i l'import bonificat s'especificarà en la corresponent resolució d'atorgament de l'ajut.
Aquesta bonificació dels interessos de les operacions de finançament susceptibles de l'ajut s'aplicarà rebut a rebut.
En el supòsit que el fons resti sense disponibilitat, es deixaran de bonificar els rebuts.
En el moment que el fons recuperi disponibilitat es procedirà a la regularització dels rebuts que es van cobrar sense bonificar, sense que el beneficiari perdi el seu dret a la bonificació en qüestió, tot i haver-se abonat ja rebuts sense bonificar.
En cas que es produeixi aquesta contingència, el DEMC ho haurà de notificar als beneficiaris.
De manera complementària, es podrà atorgar una garantia de fins a un màxim del 80% del risc viu del préstec formalitzat per l'ICF.
Prèviament a la formalització del préstec per part de l'ICF, l'òrgan competent del DEMC, d'acord amb la base 9.4 i 9.5 d'aquesta Ordre, haurà d'emetre un dictamen respecte de l'elegibilitat del projecte i la resolució d'atorgament corresponent.
4.2 Les condicions dels préstecs per a inversió són les següents:
a) Tipus d'interès: l'interès dels préstecs serà un tipus d'interès fix del 3,75%, sobre el qual s'aplicarà una bonificació de fins a un màxim del 100% de l'interès.
b) Import: amb caràcter general, un mínim de 50.000,00 euros i un màxim de 400.000,00 euros per empresa.
c) Termini d'amortització: màxim de 10 anys, amb possibilitat d'un període de carència d'amortització de capital de fins a 2 anys, inclòs en aquest termini, per als projectes d'inversió orientats a la recuperació de l'activitat.
Addicionalment, com a complement de les garanties que aporti el titular, totes les operacions comptaran amb l'assumpció per part del DEMC de fins a un màxim del 80% del risc viu del préstec.
e) Termini d'execució i desemborsament del préstec: el termini d'execució del projecte es concretarà en les convocatòries corresponents i, en tot cas, no s'acceptaran inversions posteriors als 12 mesos a comptar des de la presentació de la sol·licitud de l'ajut.
El desemborsament serà en una sola vegada o en desemborsaments parcials, durant un termini de fins a 12 mesos, contra presentació de factures, informes d'auditoria o d'altres, o documents que justifiquin la inversió necessària per al restabliment de l'activitat.
f) Amortització: el préstec s'amortitzarà per mesos vençuts.
g) Comissió d'obertura màxima: 0,50% del nominal del préstec.
h) Comissió d'amortització total o parcial màxima: 0,5% més els costos de ruptura associats a la permuta financera (swap).
i) Interès de demora: tipus d'interès vigent + 6%.
4.3 Les condicions dels préstecs per a circulant són les següents:
a) Tipus d'interès: l'interès dels préstecs serà un tipus d'interès fix del 3,25% sobre el qual s'aplicarà una bonificació de fins a un màxim del 100% de l'interès.
b) Import: amb caràcter general, un mínim de 50.000,00 euros i un màxim 400.000,00 euros per empresa.
c) Termini d'amortització: màxim de 5 anys, amb possibilitat de carència de capital de fins a 1 any, inclòs en aquest termini, per als projectes de circulant orientats a la recuperació de l'activitat.
Addicionalment, com a complement de les garanties que aporti el titular, totes les operacions comptaran amb l'assumpció per part del DEMC de fins a un màxim del 80% del risc viu.
e) Termini d'execució i desemborsament del préstec: el termini d'execució del projecte es concretarà en les convocatòries corresponents i, en tot cas, no s'acceptaran despeses de circulant posteriors als 12 mesos a comptar des de la presentació de la sol·licitud de l'ajut.
f) Desemborsament: en unitat d'acte a la signatura.
Caldrà l'acreditació formal de l'empresa que el circulant es destina a la recuperació de l'activitat.
g) Amortització: el préstec s'amortitzarà per mesos vençuts.
h) Comissió d'obertura màxima: 0,50% del valor nominal del préstec.
i) Comissió d'amortització total o parcial màxima: 0,5%.
j) Interès de demora: tipus d'interès vigent + 6%.
L'ICF es reserva el dret a revisar el rang de preus aplicables per a aquesta línia, després de la comunicació prèvia al DEMC, a resultes de la situació del mercat financer.
Els preus vigents en cada moment seran d'aplicació a les noves operacions i es podran aplicar a les modificacions que es formalitzin a partir d'aquest moment, sense que l'ajut en forma de bonificació i/o garantia que doni el DEMC quedi afectat.
En cap cas el tipus d'interès de l'operació serà inferior al que resultaria d'aplicar la Comunicació de la Comissió Europea relativa a la revisió del mètode de fixació del tipus de referència i actualització (DOUE C 14, de 19.1.2008).
A petició del beneficiari, prèvia autorització expressa del DEMC, l'ICF podrà aprovar la modificació de les condicions d'una operació formalitzada en l'àmbit d'aquesta línia, d'acord amb els seus criteris economicofinancers, per tal de facilitar la bona fi de l'operació.
Aquesta modificació no suposarà un increment de la bonificació d'interessos reconeguda pel DEMC.
Tipologia dels projectes objecte de finançament
Seran elegibles els projectes d'inversió i/o de circulant que comportin una despesa mínima de 50.000,00 euros en la recuperació de l'activitat perjudicada o malmesa per una situació de risc o emergència, com ara accidents, terratrèmols, esfondraments, incendis, aiguats, tempestes i ventades, o qualsevol altra causa que per acord del Govern es pugui determinar.
Aquestes situacions de risc o emergència es concretaran mitjançant possibles convocatòries successives per atendre aquestes necessitats.
Les despeses elegibles seran les inversions en actius fixos malmesos i del circulant necessari per recuperar l'activitat paralitzada o perjudicada a causa de la situació de risc o emergència.
Les despeses elegibles hauran de ser posteriors a la data en què s'hagi ocasionat la situació d'emergència o risc.
En tot cas, no podrà ser objecte d'ajut la restitució dels imports de béns malmesos per la quantitat econòmica que hagi estat assumida per les pòlisses d'assegurances que cobrien aquests riscos.
7.1 Les sol·licituds s'han de presentar i formalitzar telemàticament per mitjà del formulari que estarà a disposició de les empreses beneficiàries al web de l'ICF ( www.icf.cat ), juntament amb la documentació que s'indica en la base 7.3.
7.2 La signatura de la sol·licitud implica que el sol·licitant autoritza l'Administració de la Generalitat de Catalunya a comprovar d'ofici les dades relatives al compliment de les obligacions tributàries, amb l'Estat i amb la Generalitat de Catalunya, i de les obligacions amb la Seguretat Social.
7.3 Amb la sol·licitud, que es pot trobar al web de l'ICF ( www.icf.cat ) i que inclou la declaració responsable a què fa referència la base 3.2, s'ha d'adjuntar la documentació següent:
a) Memòria tècnica del projecte que s'ha de finançar i, en el cas que se sol·liciti un préstec per finançar circulant, una breu explicació sobre les necessitats del finançament.
La memòria ha d'incloure una relació detallada dels béns malmesos per la situació de risc o emergència, així com una valoració individualitzada dels béns i del circulant malmès.
Caldrà fer constar quina part dels béns malmesos ha estat indemnitzada per l'assegurança que cobria aquests béns.
b) Detall dels altres ajuts rebuts i/o sol·licitats per a les mateixes despeses elegibles, si n'hi ha, procedents de qualsevol administració o entitat, pública o privada, nacional o internacional, amb especificació de la quantia, la data d'atorgament i l'ens atorgant, que s'inclou com a declaració annexa a la sol·licitud.
c) Detall, si n'hi ha, dels ajuts de minimis rebuts en els dos exercicis fiscals anteriors i en l'exercici fiscal en curs, especificant-ne la quantia, la data d'atorgament i l'ens atorgant, que s'inclou com a declaració annexa a la sol·licitud.
7.4 En el cas que algun d'aquests documents ja hagi estat presentat anteriorment davant de qualsevol altra administració, no caldrà tornar-lo a presentar en aquesta convocatòria, sempre que el sol·licitant indiqui en quin moment i davant de quin òrgan administratiu va presentar-lo.
L'òrgan competent del Departament d'Empresa i Coneixement el recuperarà electrònicament.
Es presumirà que l'interessat autoritza aquesta consulta, llevat que faci constar l'oposició expressa.
7.5 Si la sol·licitud no compleix els requisits que estableix aquesta base, es requerirà l'entitat sol·licitant perquè en un termini de deu dies hàbils esmeni el defecte o adjunti els documents preceptius, amb la indicació que, si no ho fa, es considerarà que desisteix de la seva petició, amb la resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques (BOE núm. 236, de 2.10.2015).
D'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, la notificació d'aquest requeriment a l'empresa interessada s'ha de fer electrònicament, mitjançant la compareixença de l'interessat a la seu electrònica de l'Administració de la Generalitat de Catalunya a través de l'eina e-Notum ( https://seu.gencat.cat/es/ ).
L'obligació de notificació s'entén formalitzada quan aquesta notificació estigui disponible a la seu electrònica de l'Administració de la Generalitat.
8.1 El procediment de concessió és el de concurrència no competitiva, i les sol·licituds es resoldran per ordre d'entrada al Registre i fins que s'exhaureixi el pressupost.
8.2 L'òrgan competent per a la instrucció del procediment és aquell òrgan del Departament d'Empresa i Coneixement que tingui atribuïdes les funcions i l'àmbit de competència relatiu al sector d'activitat a què es dedica l'empresa beneficiària, d'acord amb les funcions i els àmbits de competència determinats en els decrets de reestructuració del Departament d'Empresa i Coneixement vigents i de determinació dels àmbits de competència dels departaments de l'Administració de la Generalitat de Catalunya.
Valoració, tramitació, resolució i notificació de les sol·licituds
9.1 En primer lloc, l'ICF enviarà al DEMC les sol·licituds presentades a FinEmpresa, per tal que el Departament comprovi que és una empresa elegible en el seu àmbit de competència i que les inversions orientades al restabliment de l'activitat s'ajusten a la finalitat de la convocatòria, i que traslladi la comunicació oportuna a l'ICF.
9.2 L'ICF estudiarà la sol·licitud de finançament, establirà les condicions financeres de l'operació (import, termini i garanties), analitzarà la viabilitat econòmica de l'operació i en dictaminarà l'aprovació o la denegació, d'acord amb els seus criteris de caràcter financer.
9.3 L'ICF informarà l'òrgan concedent sobre l'aprovació o la denegació de la sol·licitud de finançament per tal que l'òrgan concedent resolgui sobre l'ajut sol·licitat.
9.4 L'òrgan concedent emetrà un dictamen d'elegibilitat del projecte que, com a mínim, haurà d'incloure: la viabilitat tècnica del projecte, especialment pel que fa a l'adequació als objectius de la convocatòria.
9.5 En cas d'aprovació per part de l'òrgan competent del DEMC, el director/a general de l'àmbit corresponent emetrà una resolució on s'indicarà la quantia del préstec i els interessos bonificats i, si escau, de la garantia aportada pel DEMC, l'import de l'ajut equivalent, i les condicions i els terminis per a la realització de l'actuació objecte de la línia d'ajuts.
Aquesta resolució es notificarà a l'ICF.
D'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, la notificació de la resolució a l'empresa interessada es realitzarà electrònicament, mitjançant la compareixença de l'interessat a la seu electrònica de l'Administració de la Generalitat de Catalunya a través de l'eina e-Notum ( https://seu.gencat.cat/es/ ).
L'obligació de notificació s'entén acomplerta/formalitzada quan aquesta notificació estigui disponible a la seu electrònica de l'Administració de la Generalitat.
9.6 En cas que l'ICF dictamini desfavorablement sobre la concessió del préstec, ho comunicarà a l'òrgan competent del DEMC, adjuntant-hi la sol·licitud presentada per l'empresa, per tal que el director/a general competent resolgui sobre la denegació de l'ajut.
Aquesta resolució s'ha de notificar a l'empresa interessada d'acord amb el procediment que indica la base 9.5.
9.7 El termini màxim per resoldre i notificar la resolució és de sis mesos, a comptar des de la data de presentació de la sol·licitud.
Si, transcorregut aquest termini no s'ha fet la notificació esmentada, s'entendrà que la sol·licitud es desestima, per silenci administratiu, d'acord amb el que estableix l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya (DOGC núm. 5686, de 3.8.2010).
9.8 Contra la resolució que dicti el director/a general competent, que no exhaureix la via administrativa, es pot interposar un recurs d'alçada davant la consellera d'Empresa i Coneixement en el termini d'un mes, a comptar des de l'endemà de la data de notificació de la resolució.
10.1 D'acord amb l'article 18 i l'article 20 de la Llei 38/2003, de 17 de novembre, general de subvencions (BOE núm. 276, de 18.11.2003), i l'article 5.4 de la Llei 19/2013, de 9 de desembre, de transparència, accés a la informació pública i bon govern (BOE núm. 295, de 10.12.2013), la Base de dades nacional de subvencions (BDNS) operarà com a mitjà electrònic per complir les obligacions de publicitat de les subvencions concedides, que haurà d'incloure les dades a les quals es refereix l'article 20.8.b) de la Llei esmentada.
10.2 D'acord amb l'article 15 de la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014), la informació relativa a les subvencions i els ajuts públics concedits -amb indicació de l'import, l'objecte i els beneficiaris- s'ha de publicar a la seu electrònica i al lloc web del Departament d'Empresa i Coneixement ( http://empresa.gencat.cat ).
10.3 D'acord amb l'article 94.6 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), els ens concedents han de donar publicitat de les subvencions atorgades d'acord amb la normativa aplicable en matèria de transparència.
11.1 Hi ha la possibilitat de revisar les subvencions ja concedides i modificar-ne la resolució d'atorgament en el cas d'alteració de les condicions o de l'obtenció concurrent d'altres ajuts.
Per causes degudament justificades, i amb la sol·licitud prèvia de l'interessat, hi ha la possibilitat de modificació de la resolució de concessió, sempre que no n'afecti la seva essència, en el cas d'alteració de les condicions que sobrevinguin al projecte finançat i que l'interessat ho justifiqui suficientment bans del termini.
11.2 D'acord amb l'article 19.4 de la Llei 38/2003, de 17 de novembre, general de subvencions (BOE núm. 276, de 18.11.2003), qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió en els termes que estableix la normativa reguladora de la subvenció.
11.3 El beneficiari té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si escau, ha de ser expressament autoritzat per l'òrgan concedent, d'acord amb l'article 95.e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
11.4 A petició de la persona interessada, l'ICF podrà aprovar la modificació de les condicions d'una operació formalitzada en l'àmbit d'aquesta línia d'acord amb els seus criteris economicofinancers per tal de facilitar el bon fi de l'operació, malgrat que les noves condicions puguin comportar condicions més beneficioses o oneroses a les inicialment establertes.
12.1 Les entitats beneficiàries de la línia d'ajuts han de justificar l'aplicació dels fons, d'acord amb els articles 30 i 31 de la Llei 38/2003, de 17 de novembre, general de subvencions (BOE núm. 276, de 18.11.2003); amb l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), i amb l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, d'11.6.2015), davant l'òrgan competent del DEMC.
12.2 Un cop finalitzades les actuacions, les entitats beneficiàries hauran de presentar la justificació de la subvenció mitjançant un compte justificatiu i aportar els justificants de despesa.
Memòria tècnica justificativa, que inclogui els resultats del projecte.
La llista de despeses ha d'anar acompanyada de les factures o els documents de valor probatori equivalent, amb validesa jurídica en el tràfic mercantil o amb eficàcia administrativa.
Les despeses s'han de pagar abans de la data de la justificació econòmica.
Certificat o documents de valor probatori equivalents que acreditin que la part del valor dels béns objecte d'aquest ajut no han estat recuperats mitjançant la cobertura de cap pòlissa d'assegurança.
Si aquesta documentació ja ha estat presentada anteriorment a l'ICF, serà suficient que el beneficiari ho acrediti, i l'òrgan competent recuperarà electrònicament la informació.
12.3 La forma i el termini de la justificació de l'ajut es determinaran en la convocatòria corresponent i en la resolució d'atorgament.
12.4 Igualment, l'entitat beneficiària haurà de facilitar qualsevol informació o comprovació relativa a l'objecte de l'ajut que li pugui requerir l'òrgan concedent.
13.1 Les actuacions de verificació de les accions subvencionables per part de l'òrgan concedent podran ser de dos tipus:
a) Verificacions administratives: tenen per objecte garantir que les declaracions justificatives de despeses estiguin acompanyades de la documentació justificativa (factures, extractes bancaris, nòmines, etc.).
b) Verificacions in situ o sobre el terreny: tenen per objecte comprovar la realització efectiva de l'acció subvencionada i/o el compliment de les obligacions de les empreses beneficiàries.
13.2 Les empreses beneficiàries dels ajuts s'han de sotmetre a les actuacions de verificació administrativa i sobre el terreny que pugui realitzar l'òrgan concedent.
14.1 L'òrgan concedent pot efectuar el seguiment de cada projecte finançat.
14.2 L'òrgan concedent pot realitzar les actuacions de seguiment i de control necessàries per garantir que els beneficiaris destinen correctament el finançament obtingut, i per determinar el compliment de les condicions i els requisits que van donar lloc a l'atorgament, així com de les obligacions que s'hi estableixen.
Els beneficiaris de l'ajut estan obligats a facilitar tota la informació que els requereixi la Intervenció General de la Generalitat de Catalunya, la Sindicatura de Comptes o altres òrgans competents.
14.3 Els beneficiaris estan sotmesos als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions (BOE núm. 276, de 18.11.2003), sobre tramitació, justificació i control de subvencions, i l'article 95 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002).
14.4 L'òrgan concedent realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
15.1 Són causes de revocació i es revocarà totalment o parcialment l'ajut i, si escau, es farà el reintegrament de l'ajut percebut indegudament amb els interessos de demora que corresponguin, en aquells casos que estableixen els articles 92 bis i 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002); l'article 37 de la Llei 38/2003, de 17 de novembre, general de subvencions (BOE núm. 276, de 18.11.2003), i l'article 34 del Reial decret 887/2006, de 21 de juliol, pel qual s'aprova el Reglament de la Llei general de subvencions (BOE núm. 176, de 25.7.2006).
15.2 Si l'òrgan concedent, a conseqüència de l'actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida, hauran d'instar l'inici del procediment corresponent, d'acord amb el que disposen l'article 100 i següents del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
16.1 Les entitats beneficiàries poden renunciar a les subvencions atorgades, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir la subvenció dictarà la resolució corresponent.
Les entitats beneficiàries hauran de retornar la quantitat indegudament percebuda més els interessos de demora que corresponguin.
16.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de rebre la part de la subvenció percebuda indegudament.
A aquest efecte, l'òrgan que va concedir la subvenció dictarà la resolució que correspongui.
Les causes de nul·litat i anul·labilitat són les que disposa l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i s'actuarà d'acord amb el que estableix aquest article.
18.1 És aplicable a aquesta línia d'ajuts el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com els articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), en tot allò que no s'hi oposi.
18.2 Si l'òrgan concedent, a conseqüència de l'actuació de comprovació, o la Intervenció General, en el marc del procediment de control, aprecien la concurrència d'algun motiu d'infracció, hauran d'instar l'inici del procediment sancionador, d'acord amb el que disposen la secció cinquena del capítol 9 del Text refós de la Llei de finances públiques de Catalunya, i la Llei 38/2003, de 17 de novembre, general de subvencions.
Normativa de la UE en matèria d'ajuts d'estat
19.1 S'aplicarà el Reglament (UE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de funcionament de la Unió Europea relatiu a les ajudes de minimis (DOUE L 352, de 24.12.2013) excepte si el Govern reconeix formalment que l'esdeveniment constitueix un desastre natural.
Si hi ha aquest reconeixement formal per part del Govern, s'aplicarà l'article 50 del Reglament (UE) núm. 651/2014, de 17 de juny, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat (DOUE L 187, de 26.6.2014) i no seran d'aplicació els punts 19.2, 19.3, 19.4 i 19.5.
A la convocatòria dels ajuts s'ha d'especificar quin d'aquests reglaments és l'aplicable.
19.2 L'import total dels ajuts de minimis que es pot atorgar a una única empresa no pot excedir de 200.000,00 euros durant qualsevol període de tres exercicis fiscals (l'actual i els dos anteriors), o de 100.000,00 euros en el cas que es concedeixin a empreses que operin en el sector del transport de mercaderies per carretera.
Aquestes quantitats s'expressen en termes bruts, és a dir, abans de qualsevol deducció en concepte de fiscalitat.
Hauran de complir també els requisits establerts a la base 19.3, 19.4 i 19.5.
19.3 Els sol·licitants de l'ajut han de presentar per escrit una declaració mitjançant la qual declaren els altres ajuts de minimis que han rebut durant els dos exercicis fiscals anteriors i l'exercici fiscal en curs que estiguin subjectes a aquest Reglament o a qualsevol reglament d'ajuts de minimis.
Si l'empresa està vinculada a altres empreses d'acord amb les situacions descrites en l'article 2.2 del Reglament (UE) núm. 1407/2013 (DOUE L 352/1, de 24.12.2013), hauran de presentar la declaració dels ajuts de minimis percebuts per les empreses vinculades.
19.4 En cas de fusions o adquisicions d'empreses, tots els ajuts de minimis atorgats anteriorment a qualsevol de les empreses que es fusionen es tindran en compte per determinar si la concessió d'un nou ajut de minimis a la nova empresa o a l'empresa adquirent supera el límit màxim pertinent.
19.5 No podran rebre ajuts de minimis en forma de garantia les empreses que es trobin en dificultats financeres, és a dir, les que estiguin immerses en un concurs de creditors, o bé les que reuneixin les condicions definides a la Llei 22/2003, de 9 de juliol, concursal (BOE núm. 164, de 10.7.2003) per estar-ho.
En el cas de les grans empreses, es considerarà que estan en dificultats financeres si la seva qualificació creditícia és inferior o igual a CCC+/Caa 1 (capacitat de pagament depenent de condicions favorables sostingudes).
19.6 No podran ser beneficiàries d'aquesta línia d'ajuts, d'acord amb el Reglament (UE) 1407/2013, de 18 de desembre (DOUE L352/1, de 24.12.2013), i del Reglament (UE) 651/2014 de 17 de juny, de la Comissió (DOUE L 187/1, de 26.6.2014):
a) Les empreses que operin en els sectors de la pesca i l'aqüicultura, regulats pel Reglament (CE) núm. 1379/2013 del Parlament i del Consell (DOUE L 354/1, de 28.12.2013).
b) Les empreses dedicades a la producció primària de productes agrícoles.
c) Les empreses que operin en el sector de la transformació i la comercialització de productes agrícoles en els casos següents:
Quan l'import de l'ajut es determini en funció del preu o de la quantitat de productes d'aquest tipus adquirits a productors primaris o comercialitzats per les empreses interessades.
Quan l'ajut estigui supeditat al fet que una part o la totalitat es repercuteix en productes primaris (pagesos).
d) Les activitats relacionades amb l'exportació a països tercers o estats membres, és a dir, els ajuts directament vinculats a les quantitats exportades, a l'establiment i l'explotació d'una xarxa de distribució o a altres despeses corrents vinculades a l'activitat exportadora.
e) Els ajuts condicionats a la utilització de productes nacionals en lloc d'importats.
f) Els ajuts l'import dels quals es fixi sobre la base del preu o la quantitat dels productes comercialitzats.
19.7 Cal fer un càlcul per trobar l'equivalent de la subvenció bruta que es concedeix al beneficiari de l'ajut, i aquest import s'ha de fer constar en la resolució d'atorgament.
Publicitat de les subvencions per part de les entitats beneficiàries
20.1 L'entitat beneficiària de la subvenció ha de fer la publicitat adequada al caràcter públic del finançament del programa, l'activitat, la inversió o l'actuació objecte de subvenció, segons el que disposa la base que regula les obligacions de les entitats beneficiàries i d'acord amb el que preveu l'article 18.4 de la Llei 38/2003, de 17 de novembre, general de subvencions (BOE núm. 276, de 18.11.2003).
Les mesures de publicitat que hauran d'adoptar les entitats beneficiàries de les subvencions són:
Els logotips i les imatges institucionals que s'han d'incloure són les del Programa d'identificació visual de la Generalitat ( http://identitatcorporativa.gencat.cat/ca/inici ).
Els beneficiaris de les subvencions regulades en aquestes bases estan sotmesos a les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció i acreditar-ho davant l'òrgan concedent.
b) Justificar davant l'òrgan concedent el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses que ha de cobrir l'import finançat, i també el compliment de la finalitat per a la qual s'ha concedit la subvenció.
En qualsevol cas, sempre que es pugui executar per fases o sigui susceptible d'ús o tractament diferenciat.
c) Sotmetre's a les actuacions de comprovació que corresponguin a l'òrgan concedent i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que li sigui requerida en l'exercici de les actuacions anteriors.
d) Comunicar a l'òrgan concedent l'obtenció d'altres subvencions, ajuts, ingressos o recursos per a la mateixa finalitat i/o despeses subvencionables procedents de qualsevol administració o entitat, pública o privada, nacional o internacional.
e) Comunicar a l'òrgan concedent les alteracions de les condicions per les quals es va atorgar la subvenció.
f) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics que exigeixin les bases reguladores de les subvencions, amb la finalitat de garantir l'exercici adequat de les facultats de comprovació i control.
g) Conservar durant 5 anys els documents justificatius de l'aplicació dels fons rebuts, inclosos els documents electrònics, en tant que puguin ser objecte de les actuacions de comprovació i control, d'acord amb la normativa comunitària.
h) Reintegrar els fons percebuts en el cas de revocació de la subvenció en els termes que indiqui la resolució corresponent.
i) Fer la publicitat adequada del caràcter públic del finançament a tota aquella inversió o material escrit producte de l'actuació subvencionada, d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol (BOE núm. 176, de 25.7.2006).
j) L'empresa haurà de mantenir les inversions que formen part del projecte objecte de l'ajut a Catalunya almenys durant un mínim de 5 anys, i en tot cas, durant la totalitat del període d'amortització del préstec.
Aquesta obligació s'inclourà en la resolució de concessió.
k) Si el beneficiari és una entitat privada a les quals es refereixen els epígrafs a) i b) de l'article 3.4 de la Llei 19/2014, de 29 de desembre, de transparència, accés a la informació pública i bon govern (DOGC núm. 6780, de 31.12.2014), han de complir amb les obligacions de transparència del títol II d'aquesta Llei que els siguin aplicables.
l) D'acord amb l'article 15.2 de la Llei 19/2014, de 29 de desembre, les persones jurídiques a les quals se'ls hagi concedit una subvenció per un import superior a 10.000,00 euros han de comunicar a l'òrgan concedent, mitjançant una declaració responsable, la informació relativa a les retribucions dels seus òrgans de direcció o administració.
m) D'acord amb el que estableix la Llei 17/2015, de 21 de juliol, d'igualtat efectiva de dones i homes (DOGC núm. 6919, de 23.7.2015), els beneficiaris de les subvencions han de presentar una declaració responsable on manifestin el compliment d'allò que preveu aquesta Llei.
n) Adherir-se als principis ètics i les regles de conducta als quals han d'adequar l'activitat les persones beneficiàries, d'acord amb el codi ètic que figura com a annex a l'Acord GOV/85/2016, de 28 de juny, pel qual s'aprova la modificació del model tipus de bases reguladores dels procediments per a la concessió de subvencions (DOGC núm. 7152, de 30.6.2016).
De conformitat amb el que disposa el Reglament (UE) núm. 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (DOUE L 119/1, de 4.5.2016), el responsable del tractament de les dades de caràcter personal és el Departament d'Empresa i Coneixement amb la finalitat de gestionar els expedients relacionats amb les tramitacions administratives en el seu àmbit competencial.
La legitimació de la finalitat és l'exercici de poders públics.
Les persones interessades tenen dret a accedir a les dades personals facilitades, rectificar-les, suprimir-les i a oposar-se al seu tractament en les condicions previstes per la normativa vigent, mitjançant un escrit a la Sub-direcció General de Personal, Organització i Prevenció de Riscos Laborals per correu postal (pg. de Gràcia, 105, 08008, Barcelona) o mitjançant un correu electrònic a l'adreça [EMAIL], signat electrònicament amb el DNI electrònic o el certificat electrònic reconegut.
Aquestes mateixes dades també seran tractades per l'Institut Català de Finances, dins el marc legal esmentat.
Es podran exercir els drets d'accés, rectificació, oposició, cancel·lació, limitació, supressió i portabilitat mitjançant un correu electrònic a [EMAIL] o un escrit a l'adreça postal Gran Via de les Corts Catalanes, 635, 6a planta, 08010 Barcelona o a través del web de l'ICF, omplint el formulari d'aquest enllaç.